6 класста математикадан кабатлау дәресе. Дәреснең формасы- читтән торып сәяхәт.

Тема: Чагыштырмалар һәм пропорцияләр.

Максат: Чагыштырмалар һәм пропорцияләр темасын комплекслы кабатлау, йомгаклау һәм укучыларның белемнәрен системалаштыру. Халык педагогикасына нигезләнеп, балаларның тәрбиялелеген арттыру.

Укучылар командалап (4әрләп) утыралар. Капитан сайлыйлар. Комрьютерлар локаль элемтә аша укытучы комрьютеры белән тоташкан. Слайдлар интерактив тактадан күренә, командаларның җавапларын шунда ук күрсәтеп була.

|  |  |  |  |  |
| --- | --- | --- | --- | --- |
| № |  Эш төре  | Укытучы сүзе  | Укучыларның эше | Вакыт  |
| 1 | Оештыру өлеше | 1 нче слайдтан бүгенге дәреснең планын укып чыгыгыз | Слайдтан укыйлар:* Өй эшен тикшерү;
* Сәяхәткә!Без барыбыз бергә!
* Эзләнүләр!
* Нәтиҗәләр!
 | 1мин. |
| 2 | Өй эшен тикшерү | Җавап бланкларыгызны алыгыз. 2-4 слайдтагы сорауларга дөрес җавапларны табып бланкларда билгеләп чыгыгыз. Җавапларыгызның 80%ы дөрес булса- димәк сез сәяхәткә барырга путевка алдыгыз. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| А | х |  |  |  |  |  |  | х |  |  |
| В |  | х |  |  |  |  | Х |  | х |  |
| С |  |  | х |  |  | Х |  |  |  | х |
| Д |  |  |  | х | Х |  |  |  |  |  |

Сорауларны мөстәкыйль укып, җавапларны билгелиләр (сорауларга җавапларны өйдә өйрәнергә бирелгән иде)  | 5 мин. |
| 3 | Максат  | Бүген без сезнең белән әкиятләр иленә сәяхәт итәрбез. Мин сезнең белемнәрегезне тикшерермен, ә сез сәяхәт вакытындә нәрсә белән шәгыльләнерсез икән? | -“Чагыштырмалар, прпорцияләр” темасы буенча белемнәребезне ныгыту, кызыклы мәсьәләләр чишәргә өйрәнү. Слайдтан укыйлар: “Уйна да көл, укы да бел! Уйнавын уйна-йомышны да уйла!” | 1 мин. |
| 4 | Сәяхәт маршрутын билгеләү. | Әйдәгез, барыбыз да барасы маршрутыбызны сызыйк. (сызымнарны тикшереп чыга)Безнең үтәсе юлыбыз ничә км булыр? Исәпләгез әле. | Өстәлләрдә маршрутның координаталары язылган битләр. Нокталарны билгеләп, бер-бер артлы тоташтыралар. Планнның масштабы: 1:100000000. Сызымда 1см-чынлыкта 100км була. Димәк, безнең үтәсе юлыбыз-150 км. | 2 |
| 5 | Транспорт сайлау | Плакатта язылган тизлекләрне карагыз да, транспорт төрен сайлагыз. | Атның ти злеге-20 км/сәг., автомобилҗ тизлеге- 80 км/сәг, вертоет тизлеге- 300 км/сәг. 30 минутта юлны үтәр өчен без вертолое сайлыйбыз. | 1 |
| 6. | Старт  | Һәр команда үзенең “вертолетына” утыра: подготовиться к полету!Застегнуть ремни!Завести маторы! | Физкультминутка: очып китү имитациясе-есть подготовиться к полету!-есть застегнуть ремни!-есть завести маторы!(очып киткән тавыш чыгаралар) | 1 |
| 7 | Ягулык исәпләү | Штурман алдында ягулык запасын күрсәткеч бар. Без 5 км юл үткәндә, 1,5 л ягулык беткән. 150 км юлны үтәр өчен күпме ягулык китәр?  | Исәпләп чыгарып җаваплар таблицасына язып куялар: пропорция төзеп табабыз 150 х 1,5 : 5=45 л. | 2 |
| 8 | Убырлы карчык белән очрашу | Менә без сезнең белән Убырлы карчык өе янына килеп җиттек. Әнә ул үзе дә себеркесе белән очып кайтып килә (экранда). Татар халык әкиятләре буенча без аның яхшы күңелле балаларны яратканын беләбез. “Үги кыз” әкиятен исегезгз төшерегез әле. -Үги кызның саф күңелле, тырыш кыз икәнен белгәч, ул аңа бүләкләр биреп, юлны өйрәтеп өенә кайтарып җибәрә.-Әбекәйгә ничә % кимегәнен исәпләп бирегез инде. - Әбекәйнең сезгә тагын мәсьәләләре бар әле. Җавапларын табып таблицага язып куегыз. Мин җавапларыгызны тикшереп командаларга очколар куеп торам. | Укучылар экрандагы Убырлы карчыкны тыңлап торып, ул биргән мәсьәләне чишәләр(“Минем яныма нинди сөйкемле балалар килгән. Күзләрегездән күреп торам: сезнең барыгызның да күңелләре чиста. Исегездән чыгармагыз: кыңгыр эш 40 елдан соң да беленә. Без капчыкта ятмый дигән мәкальне дә белә торгансыздыр. Менә, балакайларым, чоланыма җәй көне 5 пот борчак җыеп тараткан идем. Беркөн үлчәп карасам: 2 пот кына калган. Нишләп алай икән ул, балалар? Икенче җиргә 25 пот борчак салган идем, анысы күпме калды икән?)-Борчак кипкәндә 60 % ы кимегән. Икенчесе 10 пот калган. (А. 6 батман бәрәңгедән 1 батман крахмал чыкты. Ничә % ы кимегән икән? В. Минем 10 батман бәрәңгем булса- ничә батман крахмал чыгар иде? С. 2 чиләк сөттән 2 ярым кадак май чыкты. 6 чиләк сөттән ничә кадак май чыгар? Рәхмәт, балалар. Менә бит: надан булып туалар, галим булып үләләр.) | 6 |
| 9 | Туры һәм кире пропорцио нальлекне билгеләү.  | -Алга барабыз, уйлап алабыз. Тактада язылган бәйлелекләрнең туры һәм кире пропорциональлекме икәнен билгеләп чыгыгыз. Җавапларның дөреслеген карап командаларга очколар куя.  | Укыйлар һәм билгеләп чыгалар: 1. Даими тизлек белән баручы машинаның узган юлы һәм тизлеге арасында. Туры.2. Бер бәядән алган товар бәһәсе һәм саны арасында.  | 6 |
| 10 | Аю “бабай” белән очрашу | -Укучылар, экранда “аю бабагызны” күрәсезме? Безнең белән ул интернет челтәре аша элемтәгә керде. Мөгаен, аңа безнең ярдәм кирәктер. Тыңлыйк әле аны. Аю әйткән мәсьәләләрене кыскача тактага язып бара. (чөнки барлык балалар да аңлап бетермәскә мөмкин) 1200 бөртек-170е тишелде,Тишелеш ничә %.Тишелеш 100%-1 га җиргә 8ц бодай кирәк.25 сутыйга -? ц.60 ның 51е үсә, Ничә% үсмәгән? | -Исәнмесез, “аю бабай”? (видеоролик карыйлар): -Әйбәт кенә әле, балалар. 1 һата 10 һатадан саклый, диләр. Мине әкияттә ничек алдаганнарын хәтерлисезме? Чөгендер чәчтек- миңа яфрагы тиде, бодай чәчтек- миңа тамыры булды. Менә шуннан бирле мин мин бик яхшылап уйлап кына эш итәм. Менә хәзер язга план корып ятам. Киңәшле эш- таркалмас. Шуңа күрә сездән киңәш сорарга булдым. 1200 бөртек бодай чәчкән идем, шуның 170е тишелеп чыкты. Тишелеш ничә % була? 25 сутыйлы җиремә кәпме бодай орлыгы кирәк булыр икән? Китапта тишелеш 100% булганда 1 га җиргә 8ц бодай чәчәргә кирәк дип язылган. Минем бал яратканымны беләсез бит. Ә юкәнеке аеруча тәмле һәм файдалы бал. Узган ел утырткан 60 агачның 51е үсеп киткән. Ничә %ы үсеп китмәгән?Рәхмәт, балалар. | 6 |
| 11 | Шүрәле белән очрашу | -Без хәзер бик куе урман өстеннән очабыз. Бик куе булганга монда, җен-пәриләр бар, диләр. Шүрәле, шүрәле, безнең янга кил әле! “Шүрәлеләр” төшерелгән видеороликны җибәрә. Командалар биргәп җавапларны тикшереп чыга. | Шүрәлене тыңлыйлар: “Мин үзем теге кулын кыстырган Шүрәле. Шуннан бирле беркемне дә кытыклаганым юк әле. Хәзер без үзебез дә кешеләр кебек агач кисәбез, өйләр ясыйбыз. Хезмәт төбе-хөрмәт икәнен аңладык инде без. Без букадәр агачны 3 шүрәле булганда 5 көндә кисеп бетерә идек. Хәзер тагын 2 шүрәле өстәлде. Ничә көндә кисеп бетерә алырбыз икән?-Менә бит, беләге юан берне егар, белеме булган- меңне.” | 6 |
| 12 | Су анасы белән очрашу | -Алда бик матур түп-түгәрәк күл күренә. Әйдәгез, шунда туктап, ял итеп алыйк.Су анасы төшерелгән видеороликны җибәрә. Җавапларны тикшереп чыга. | Тыңлыйлар: “Су анасы булам мин. Кешеләр күлемне пычратып бетерәләр инде. Шуңа күрә күл тирәли ятьмә үреп куярга булдым. Күлнең кыл уртасыннан кырыена кадәр булыр 5 аршин. Күлемне уратып алырга ничә аршин ятьмә кирәк булыр икән?” | 6 |
| 13 | Нәтиҗәләр  | -Менә без сәяхәттән кайтып та җиттек. Нәтиҗәләр ясыйк, очколар саныйк, билгеләр куейк.  | Командаларда киңәшләшеп үзләренә билгеләр куялар. Дәрестә эшләп барган дәфтәрләрен укытучыга җыеп бирәләр. | 1 |
| 14 | Өй эше  | -Прцентка 3 мәсьәлә төзеп килергә. Әкият тәзесәгез- бигрәк тә яхшы.Мактау сүзләре әйтә. | Көндәлекләренә язып куялар. Алган билгеләрен көндәлекләренә куеп, укытучыга кул куйдырырна җыеп бирәләр. | 1 |